SMPC ลุ้นกำไรปี 61 พลิกกลับมาโตเด่น 20% แนะซื้อเป้า 15.60 บาท
SMPC ลุ้นกำไรปี 61 พลิกกลับมาโตเด่น 20% แนะซื้อเป้า 15.60 บาท
16 ก.พ. 2561

บล.เออีซี ระบุในบทวิเคราะห์วันนี้ (16 ก.พ.) แนะนำซื้อหุ้น บริษัท สหมิตรถังแก๊ส จำกัด (มหาชน) หรือ SMPC ราคาเป้าหมาย 15.60 บาท โดยช่วงไตรมาส 4/60 บริษัทมีกำไรเติบโต 26.8% เทียบช่วงเดียวกันของปีก่อน เนื่องจากอุปสงค์ถังแก๊สเอเชียและแอฟริกาสดใสขึ้น ส่งผลให้ทั้งปี 60 กำไรลดลงเพียง 1.7% เมื่อเทียบช่วงเดียวกันของปีก่อน
อย่างไรก็ตาม ในปี 61 มีแนวโน้มที่บริษัทจะสามารถพลิกกลับมาเติบโตได้ 20.2% เมื่อเทียบช่วงเดียวกันของปีก่อน จากแนวโน้มราคาขายที่จะเพิ่มขึ้นตามอานิสงส์บวกการปรับขึ้นของราคาเหล็ก รวมถึงราคาหุ้นที่ยังมี Upside 16.4% พร้อมประกาศจ่ายเงินปันผลจากกำไรช่วงครึ่งปีหลังของปี 60 ที่ 0.35 บาท/หุ้น คิดเป็น Div.Yield 2.6% (XD 3 เม.ย. และจ่ายปันผล 27 เม.ย. นี้) จึงคงคำแนะนำ “ซื้อ”
 